**Β' ΕΠΕΙΣΟΔΙΟ (στ. 659 - 723)**

**1. Από ποια πάροδο μπαίνει το νέο πρόσωπο που εμφανίζεται;**

Δεξιά (από λιμάνι)

**2. Πώς καταλαβαίνουμε ποιος είναι;**

*«Με στείλαν οι συντρόφοι μας».* Ένας από τους συντρόφους του Μενελάου που φυλάνε στη σπηλιά την Ελένη.

**Ο ΡΟΛΟΣ ΤΟΥ ΑΓΓΕΛΙΑΦΟΡΟΥ ΣΤΗΝ ΤΡΑΓΩΔΙΑ**

* δευτερεύον πρόσωπο της τραγωδίας
* ανώνυμο
* λαϊκής καταγωγής,
* συνήθως άγνωστος στους ήρωες, είναι αυτόπτης μάρτυρας ενός γεγονότος που αφορά την υπόθεση και έρχεται να το ανακοινώσει
* καθώς η είδηση που μεταφέρει είναι σημαντική, συνήθως μπαίνει βιαστικός και συχνά καθυστερεί κάπως να ανακοινώσει την είδηση, εξάπτοντας την περιέργεια και την αγωνία των θεατών
* η αφήγηση του Αγγελιαφόρου (μονόλογος) ονομάζεται **αγγελική ρήση**
* η παρουσία του Αγγελιαφόρου είναι επιβεβλημένη στην τραγωδία, αφού υπάρχει **ενότητα τόπου και χρόνου** (βλ. σελ. 143).

**3. Τι συμπεράσματα βγάζει, όταν βλέπει την Ελένη;**

Νομίζει πως είναι το είδωλο 🡪 Η σκηνή αυτή θεωρείται από τις πιο ευρηματικές στην ευριπίδεια δραματουργία, άλλοι την κατατάσσουν στα κωμικά στοιχεία του έργου.

**ΗΘΟΓΡΑΦΗΣΗ ΑΓΓΕΛΙΑΦΟΡΟΥ**

* Στην τραγωδία οι αγγελιαφόροι μένουν στο περιθώριο του μύθου – μεταφέρουν απλώς ειδήσεις και δε συμμετέχουν στη δράση # **εδώ** **συμμετέχει ενεργά**, έχει άποψη,
* δεν είναι ένας άγνωστος, ούτε ένας σκλάβος αλλά **πρόσωπο οικείο** που συμπάσχει με τους ήρωες (παραμένει σε όλη την σκηνή της αναγνώρισης και παρακολουθεί με έκπληξη και ανακούφιση όσα γίνονται), καθώς είναι δούλος πιστός του Μενελάου και υπέστη τον μακροχρόνιο πόλεμο της Τροίας.
* απλοϊκή σκέψη, λαϊκός, αφελής, φλύαρος – συνήθη χαρακτηριστικά την κοινωνικής τάξης αγγελιαφόρων – δέχεται με ευκολία θαύμα εξαφάνισης, πέφτει σε σύγχυση, όταν αντικρίζει Ελένη.
* δούλος συνετός, πιστός, αφοσιωμένος
* Έχει όμως και διαυγή, καθαρή, ελεύθερη σκέψη : αντιλαμβάνεται το μάταιο του πολυαίμακτου πολέμου και εκφράζει ελεύθερα την άποψή του. Παρόλο που είναι δούλος διαθέτει εσωτερική ελευθερία.
* **πρόσωπο τραγικό :** αντιπροσωπεύει τον απλό άνθρωπο που υποφέρει από τις αποφάσεις των άλλων (των θεών ή των δυνατών) και το μόνο που μπορεί να κάνει είναι να αγανακτεί ή να τις καταγγέλλει (διαπιστώνει).

**ΣΥΝΑΙΣΘΗΜΑΤΑ ΑΓΓΕΛΙΑΦΟΡΟΥ**

* αγωνία, αδημονία κατά την είσοδο στη σκηνή, ανακούφιση, όταν βλέπει Μενέλαο
* δέος για το θαύμα, ανησυχία για το πώς θα αντιδράσει ο Μενέλαος
* έκπληξη, σύγχυση, αντικρίζοντας την Ελένη, θυμό για το ρόλο της στον πόλεμο
* ανακούφιση, χαρά κατά την αναγνώριση

**Ο ΡΟΛΟΣ ΤΗΣ ΑΓΓΕΛΙΚΗΣ ΡΗΣΗΣ**

***(στη δραματική οικονομία του έργου)***

* αναπάντεχο σκηνικό επεισόδιο που προωθεί δράση:
* ανατρέπει τους δισταγμούς του Μενελάου, αίρεται η σύγχυση,οδηγεί στην αναγνώριση.
* Ο ποιητής επιβράδυνε την ολοκλήρωση της αναγνώρισης και την διάρθρωσε σε δύο φάσεις, για να τονίσει την **έννοια του ειδώλου**

***(στο περιεχόμενο και το μήνυμα του έργου)***

* αποκαθιστά την τιμή και την αξιοπρέπεια της Ελένης,
* θίγει και το πρόβλημα του πολέμου, που έγινε για έναν ίσκιο! Ο Ευριπίδης καταδικάζει έμμεσα τον Τρωικό πόλεμο 🡪 Έλληνες και Τρώες αγωνίζονται για μάταια πράγματα (αντιπολεμικό μήνυμα).

**ΗΘΟΓΡΑΦΗΣΕΙΣ**

**ΕΛΕΝΗ**

* ειλικρινής, τίμια, πιστή, αφοσιωμένη στον άντρα της
* αξιοπρεπής, έξυπνη
* ευαίσθητη

**ΜΕΝΕΛΑΟΣ**

* ευγενής, καλοσυνάτος ως προς τον γέροντα αγγελιαφόρο

**ΣΥΝΑΙΣΘΗΜΑΤΑ ΕΛΕΝΗΣ- ΜΕΝΕΛΑΟΥ**

* **περιπέτεια** 🡪 μετάβαση από τη δυστυχία στην ευτυχία
* ανείπωτη χαρά, συγκίνηση που εκδηλώνονται με δάκρυα, κινήσεις.
* **Ελένη** : λύνει τα μαλλιά της, δείγμα χαράς και απελευθέρωσης, ανακούφιση, ευτυχία, νιώθει δικαιωμένη (αποκαθίσταται η τιμή της).
* **Μενέλαος:** πιο υποτονικά τα συναισθήματά του. Η λογική και όχι η ψυχή του αναγνωρίζει την Ελένη. Η δυσπιστία παραμένει για το κατά πόσο του ήταν πιστή, κάτι για το οποίο θα αναρωτηθεί στους επόμενους στίχους.

**Η ΠΑΡΟΥΣΙΑ ΤΟΥ ΧΟΡΟΥ**

* παρών, αλλά σιωπηλός στη σκηνή
* συγκρατημένος, όπως συνήθως (οι κοπέλες του Χορού σκλάβες του Θεοκλύμενου, αβέβαιο το μέλλον τους)
* οι παρεμβάσεις του, μέσω κορυφαίας, είναι πολύ λίγες. Σε αυτές διατυπώνονται γενικότερες αλήθειες (ο Χορός στην τραγωδία εκφράζει την κοινή γνώμη)

**Η σκηνή χαρακτηρίζεται από έντονη δραματικότητα;**

(**είσοδος Αγγελιαφόρου** 🡪 γεμίζει αγωνία / **αναγνώριση** 🡪 εσωτερική (περιπέτεια) και εξωτερική δραματικότητα (λόγος – κίνηση).

**Εκφραστικά μέσα**

* **ο ευθύς λόγος** μέσα στην αγγελική ρήση 🡪 αμεσότητα και ζωντάνια, εγκυρότητα στα λόγια του ειδώλου
* **οπτική εικόνα,** καθώς ο Μενέλαος θυμάται το παρελθόν 🡪 παραστατικότητα, εκφραστική ποικιλία, απαραίτητα και για την ψυχική προσέγγιση των συζύγων, μετά από μακρόχρονη απομάκρυνση, με την ανάμνηση της σκηνής του γάμου τους.

**Στοιχεία σκηνοθεσίας – σκηνογραφίας**

* «με τόση βιάση» 🡪 ο Αγγελιαφόρος έρχεται βιαστικός και λαχανιασμένος, κινητικότητα
* εκδηλώσεις χαράς και αγάπης στη σκηνή της αναγνώρισης: *«αγκαλιάζω το άντρα μου»,* *«κι αφήνω λεύτερα τα μαλλιά μου»,* *«σταλάζουν τα δάκρυα»*

**Συναισθήματα θεατών:** χαρά, συγκίνηση, αδιόρατη ανησυχία για το μέλλον.